На основу члана 27. став 5. и члана 135. став 2. Закона о стечају („Службени гласник РС“ бр.104/2009, 99/2011 – др. закон, 71/2012 – одлука УС, 83/2014, 113/2017, 44/2018 и 95/2018), као и Националног стандарда бр.5 (Националног стандарда о начину и поступку уновчења имовине стечајног дужника), стечајни управник у поступку стечаја над стечајним дужником

ALROY INVESTMENT DOO- у стечају, 
ОБЈАВЉУЈЕ
ПОЗИВ ЗА ДОСТАВЉАЊЕ ПОНУДА
 за вршење услуга процене вредности непокретне имовине стечајног дужника
1. УВОД
Решењем Привредног суда у Београду 6 Ст.223/2019 од 14.10.2020. године отворен је стечајни поступак над стечајним дужником ALROY INVESTMENT DOO- у стечају Београд, ул.Краља Петра бр 44,МБ 20424621; ПИБ 105613443. Истим Решењем за стечајног управника именован је Бојан Шљивар из Београда. Решењем Привредног суда у Београду  6.Ст.223/2019 од 13.01.2021. године проглашено је банкротство стечајног дужника. 

2. СВРХА ПРОЦЕНЕ
Сврха процене је да се утврди вредност непокретне имовине стечајног дужника у К.О. Врчин, сачини стратегија продаје и одреди, у укупној вредности процењиване имовине, учешће укњижене и евентуално неукњижене имовине као и учешће имовине оптерећене залогом.

3. ИЗВЕШТАЈ О ПРОЦЕНИ
Проценитељ је дужан да по завршетку процене достави Извештај о процени (у електронској форми и два оригинална примерка у писаној форми) који ће морати да садржи следеће: 
- Прецизно означен предмет процене, дефиницију вредности уз опис метода коришћених у процени;
 - Извештај о процењеној тржишној и ликвидационој вредности непокретне имовине стечајног дужника у К.О. Врчин;
 - Мишљење проценитеља и предлог најповољнијег начина уновчења процењиване имовине; 

4. МЕТОД ПРОЦЕНЕ
Метод процене је прописан Законом о стечају, Националним стандардом и МРС. Понуђачи су дужни да опишу методе које намеравају да користе у својој процени. У складу са Националним стандардом бр. 5, утврђивање процењене вредности врши се у складу са Међународним стандардима финансијског извештавања.

5. ИНФОРМАЦИЈЕ ЗА ПОНУЂАЧЕ

Имовину стечајног дужника чини непокретна имовина унета у Лист непокретности број 6219 К.О. Врчин, и то кат.парцеле број . 2619/2, 2620/3, 2620/4, 2621/2, 2621/3,  2622/10,  2622/11, 2622/12, K.P. 2622/13, 2628, заједно са објектима 1,2,3,4,5 уписаним и изграђеним на њој, и  2629/2 , све КО Врчин, потес или улица: Црквиште. 
Наручилац ће по прихватању понуде доставити понуђачу листове непокретности за непокретности које су предмет процене које поседује, а понуђач као саставни део понуде треба да прибави и нове листове непокретности и да у својој понуди обрачуна трошкове прибављања истих, како би се процена извршила што објективније и заснивала на информацијама постојећим у тренутку израде исте.
Заинтересовани понуђачи понуде искључиво у електронској форми подносе најкасније до 14.11.2021.године на и-мејл адресу sljivarb@sbb.rs и на адресу bojansljivar07@yahoo.com .
Понуђач уз понуду доставља скенирана документа која не смеју бити старија од 12 месеци од дана слања понуде. Наручилац задржава право да захтева од Понуђача накнадно достављање на увид оригиналне документације. Понуда треба да садржи: 

-  Доказе о испуњености услова из тачке 6. овог огласа;

 - Имена чланова ужег тима који ће радити процену са задужењима и референцама;

 - Рок у којем ће завршити процену; 

- Цену за пружену услугу исказану у динарима;

 -Рок за исплату накнаде за извршену услугу мора да стоји у понуди и да гласи: „15 дана по изради и достављању Извештаја о процени на који наручилац нема примедбе које се понуђачу може  доставити у року од 8 дана у писаној форми“.
Уз понуду доставити: 

- Доказ о овлашћењу за обављање послова односно обављање делатности процене правних лица и имовине (лиценцу, решење из АПР-а, сертификате, уверења и друга документација издата од надлежних органа);

 - Доказе о стручности;

 -Референце досадашњег рада; 
У случају потребе и других података за опредељеност понуде заинтересована лица могу се јавити стечајном управнику Бојану Шљивару на телефоин 064/1317429 али искључиво ако буду потребни додатне инфорамције све остало на горе наведени и-мејл због транспарентности поступка, избегавања понављања питања и сл.
У складу са Националним стандардом бр. 5 о начину и поступку уновчења имовине стечајног дужника, о избору понуђача одлучује одбор поверилаца стечајног дужника, узимајући у обзир, осим цене, и стручност, референце и друге елементе понуде који су од значаја за вршење конкретне процене, и то искључиво са Листе понуђача добијене од стечајног управника. 
У случају да одбор поверилаца не донесе одлуку у року од 8 дана од дана истека рока за достављање понуде, избор понуђача врши стечајни управник, применом истих критеријума. Након донете одлуке о избору најбољег понуђача, биће обавештени сви понуђачи.
 Наручилац задржава право да по пријему свих понуда донесе Одлуку да ниједног понуђача не изабере, о чему ће се понуђачима доставити обавештење такође путем и-мејла. 

6. УСЛОВИ КОНКУРИСАЊА

Понуду за учествовање може поднети понуђач који испуњава услове у смислу квалификационих захтева, утврђених од стране наручиоца, и то:

 - Да је регистрован за обављање делатности код надлежног органа; 

- Да поседује лиценцу за обављање послова овлашћеног проценитеља; 

- Да испуњава квалификационе услове, односно да располаже довољним кадровским и техничким капацитетом за вршење услуге из понуде;

 
У случају одустанка од поступка набавке, наручилац неће бити одговоран ни на који начин за стварну штету, изгубљену добит или било какву другу штету коју понуђач може услед тога да претрпи. 
У Београду, дана 07.11.2021. године
 Бојан Шљивар
 Стечајни управник
